— Сона дага а доагIаш вIалла енаяц сога из ха. ЧIоагIа дика болх ма бий из хьехархо яхар. Хьона бIарга а гуш, хьа бIаргашта кIалха хьалкхувш Iа кхетам дIалуш болча дешархоех тIехьагIа, эздий говзанчаш, пхьараш е дика хьакимаш хилча мел чIоагIа дог гIоздоал. Сона-м массабола дешархой эздий хилча бакъахьа хета, бакъда, сайчарел дикагIа дешархой хулийтаргбацар аз. Тахан аз дIахьийхар кхоана цар хьагойтаргда. Эрсий мотт, литература хьехарал совгIа, гIулакх, оамал, эздел иштта кхыдараш а айса царна хьалха даха деза аьнна хеташ я со, нагахь санна, уж халкъа накъа барга айса сатувсе, — йоах Розас шийна дукха беза шийдешархой бувцаш.